CELEX: 32012R1055
Language: fi
Date: 2012-11-09 00:00:00
Title: Komission täytäntöönpanoasetus (EU) N:o 1055/2012, annettu 9 päivänä marraskuuta 2012 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

13.11.2012   
            
            
               FI
            
            
               Euroopan unionin virallinen lehti
            
            
               L 313/8
            
         KOMISSION TÄYTÄNTÖÖNPANOASETUS (EU) N:o 1055/2012,
   annettu 9 päivänä marraskuuta 2012,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksessa (ETY) N:o 2658/87 vahvistetaan tavaranimikkeistö, jäljempänä ”yhdistetty nimikkeistö”, joka on mainitun asetuksen liitteenä I.
            
         
               (2)
            
            
               Oikeusvarmuuden vuoksi on tarpeen selkeyttää, että keittämisen, paahtamisen, maustamisen ja sokerin lisäämisen kaltaisilla tavoilla valmistetut tai säilötyt merilevät ja muut levät kuuluvat yhdistetyn nimikkeistön 20 ryhmään eivätkä nimikkeeseen 1212 (”merilevät ja muut levät, tuoreet, jäähdytetyt, jäädytetyt tai kuivatut, myös jauhetut”). Merileviä ja muita leviä pidetään yhdistetyssä nimikkeistössä ”muina kasveina”.
            
         
               (3)
            
            
               Sen vuoksi yhdistetyn nimikkeistön 20 ryhmään olisi lisättävä uusi lisähuomautus, jotta varmistettaisiin yhdenmukainen tulkinta kaikkialla unionin alueella.
            
         
               (4)
            
            
               Sen vuoksi asetus (ETY) N:o 2658/87 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (ETY) N:o 2658/87 liitteessä I olevan yhdistetyn nimikkeistön 20 ryhmään 9 lisähuomautus seuraavasti:
   
      
                  ”9.
               
               
                  
                     Keittämisen, paahtamisen, maustamisen tai sokerin lisäämisen kaltaisilla muilla kuin 12 ryhmässä mainituilla tavoilla valmistetut tai säilötyt merilevät ja muut levät kuuluvat 20 ryhmään muista kasvinosista valmistettuina tuotteina. Tuoreet, jäähdytetyt, jäädytetyt tai kuivatut merilevät ja muut levät, myös jauhetut, kuuluvat nimikkeeseen 1212.”
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.